
REFERAT DE APROBARE  A PROIECTULUI DE HOTĂRÂRE
privind aprobarea dobândirii de către Municipiul Timişoara a terenului înscris în CF nr. 453834 Timişoara, ce face obiectul renunţării la dreptul de proprietate al S.C.TIMCON S.A. și trecerea terenului respectiv din domeniul privat al Municipiului Timișoara în domeniul public al Municipiului Timișoara
1. Descrierea situaţiei actuale:
	Terenul situat în str. Grigore T.Popa (fosta str. Câmpina) nr. 49, înscris în CF nr. 453834 Timişoara, cu nr. cad. 453834 şi suprafaţa de 1422 mp, face parte din zona studiată în Planul Urbanistic Zonal „Dezvoltare ansamblu locuinţe colective cu  funcţiuni complementare la parter si parcelare teren pentru locuinte individuale/ semicolective str. Grigore T. Popa (fosta str. Campina) nr. 41-43-49, Timişoara”, aprobat prin HCLMT nr. 464/09.09.2019. Conform reglementărilor aprobate, pe terenul cu nr. cad.453834 este prevăzut un parc de utilitate publică.
	 Societatea TIMCON S.A., în calitate de proprietară a terenului înscris în CF 453834 Timișoara, a solicitat trecerea terenului respectiv în domeniul public al Municipiului Timișoara, anexând cererii Declarația nr.111/05.04.2023 autentificată la Notar public Vraști Simona-Mihaela, prin care declară că renunță la dreptul de proprietate asupra terenului cu nr.cad.453834 și suprafața de 1422 mp, în favoarea Primăriei Municipiului Timișoara, pentru a avea destinația de spații verzi.
 Declarația nr.111/05.04.2023 a fost notată în CF 453834 Timișoara prin Încheierea OCPI nr. 79826/05.04.2023, în condițiile art.562, alin.(2) din Codul Civil.
2. Schimbări preconizate și rezultate așteptate: 
 	Este necesară reglementarea situației juridice a terenului înscris în CF 453834 Timișoara pentru a respecta prevederile planului urbanistic zonal aprobat prin HCLMT nr. 464/2019.
3. Alte informații:
	Prin HCLMT nr. 407/23.11.2021 a fost aprobată dobândirea de către Municipiul Timişoara, a terenului înscris în CF nr. 453825 Timişoara, nr. cad. 453825 ce face obiectul renunţării la dreptul de proprietate de către Societatea TIMCON SA și trecerea terenului respectiv din domeniul privat al Municipiului Timișoara în domeniul public al Municipiului Timișoara, în conformitate cu prevederile PUZ aprobat prin HCLMT nr. 464/2019, prin terenul respectiv realizându-se accesul la parcela cu nr. cad.453834.
4. Concluzii:
	Având în vedere cele menţionate mai sus, considerăm necesară și oportună aprobarea dobândirii de către Municipiul Timișoara a terenului înscris în CF nr. 453834 Timişoara, ce face obiectul renunţării la dreptul de proprietate al S.C.TIMCON S.A. și trecerea terenului respectiv din domeniul privat al Municipiului Timișoara în domeniul public al Municipiului Timișoara, având categoria de folosință parc de utilitate publică.

RAPORT DE SPECIALITATE
privind aprobarea dobândirii de către Municipiul Timişoara a terenului înscris în CF nr. 453834 Timişoara, ce face obiectul renunţării la dreptul de proprietate al S.C.TIMCON S.A. și trecerea terenului respectiv din domeniul privat al Municipiului Timișoara în domeniul public al Municipiului Timișoara

              Având în vedere Referatul de aprobare a proiectului de hotărâre nr. MTM2023-4347 / 29.05.2023 al Primarului Municipiului Timișoara și Proiectul de hotărâre privind aprobarea dobândirii de către Municipiul Timişoara a terenului înscris în CF nr. 453834 Timişoara, ce face obiectul renunţării la dreptul de proprietate al S.C.TIMCON S.A. și trecerea terenului respectiv din domeniul privat al Municipiului Timișoara în domeniul public al Municipiului Timișoara, facem următoarele precizări:
	Terenul situat în str. Grigore T.Popa (fosta str. Câmpina) nr. 49, înscris în CF nr. 453834 Timişoara, cu nr. cad. 453834 şi suprafaţa de 1422 mp, face parte din zona studiată în Planul Urbanistic Zonal „Dezvoltare ansamblu locuinţe colective cu  funcţiuni complementare la parter si parcelare teren pentru locuinte individuale/ semicolective str. Grigore T. Popa (fosta str. Campina) nr. 41-43-49, Timişoara”, aprobat prin HCLMT nr. 464/09.09.2019. Conform reglementărilor aprobate, pe terenul cu nr. cad.453834 este prevăzut un parc de utilitate publică.
	 Societatea TIMCON S.A., în calitate de proprietară a terenului înscris în CF 453834 Timișoara, a solicitat trecerea terenului respectiv în domeniul public al Municipiului Timișoara, anexând cererii Declarația nr.111/05.04.2023 autentificată la Notar public Vraști Simona-Mihaela, prin care declară că renunță la dreptul de proprietate asupra terenului cu nr.cad.453834 și suprafața de 1422 mp, în favoarea Primăriei Municipiului Timișoara, pentru a avea destinația de spații verzi.
 Declarația nr.111/05.04.2023 a fost notată în CF 453834 Timișoara prin Încheierea OCPI nr. 79826/05.04.2023, în condițiile art.562, alin.(2) din Codul Civil.
	 Scopul prezentului proiect este reglementarea situației juridice a terenului înscris în CF 453834 Timișoara, pentru a respecta prevederile planului urbanistic zonal aprobat prin HCLMT nr. 464/2019.
              În conformitate cu prevederile art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
	Conform adresei nr. MTM2023-4347/15.05.2023 Compartimentul Fond Funciar comunică faptul că terenul înscris în CF 453834 Timișoara  nu este solicitat în temeiul legilor fondului funciar (Legea nr.18/1991, Legea nr.169/1997, Legea nr. 1/2000, Titlu IV,V,VI din Legea nr. 247/2005, Legea 165/2013, Legea nr.231/2018, Legea nr.87/2020 și Legea nr.263/2022).
	 Serviciul Juridic a comunicat prin adresa nr. MTM2023-4347/16.05.2023 că nu figurează litigii pe rolul instanțelor de judecată în curs de soluționare cu privire la terenul cu datele de identificare de mai sus.
	Conform evidenței Biroului Clădiri Terenuri terenul respectiv nu au fost revendicat conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989  şi nici în baza O.U.G.nr.94/2000, republicată, modificată şi completată prin O.U.G. nr. 209/2005  privind retrocedarea unor imobile care au aparţinut cultelor religioase din România.
     	În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea dobândirii de către Municipiul Timișoara a terenului înscris în CF nr. 453834 Timişoara, ce face obiectul renunţării la dreptul de proprietate al S.C.TIMCON S.A. și trecerea terenului respectiv din domeniul privat al Municipiului Timișoara în domeniul public al Municipiului Timișoara, având categoria de folosință parc de utilitate publică.
[bookmark: _Hlk36138493]  	 Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

